Spoštovani!

Na podlagi sprejetega dogovora med občinami ustanoviteljicami Javnega zavoda Mariborske lekarne o širitvi nabora ustanoviteljic, vam v prilogi dostavljam končno verzijo odlokov, ki vključuje tudi še v mesecu aprilu prejete pripombe.

Glede na to, da gre za vsebinsko manjše spremembe veljavnih predpisov ( zaradi vstopa novih ustanoviteljic je iz vidika ministrstva kot soglasje dajalca edina dopustna rešitev nov odlok) se ocenjuje, da dodatne obrazložitve ( po členih) ni potrebno podajati.

Izpostavljeno vprašanje podaje soglasja k sistemizaciji delovnih mest v zavodu, je iz določil odloka črtano in posledično velja zakonska opredelitev.

Ker bo nov odlok nedvomno rezultiral pozitivne finančne posledice za zavod ( možnost vzpostavitve dodatne lekarne v Občini Lenart) vas prosim, da gradivo uvrstite na dnevne rede sej vaših predstavniških organov, saj mora biti povsod sprejeto v enakem besedilu.